Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 771

6. ÉVFOLYAM Valahol, valaha: monda, rege Történelmi hősök – haza Pátria – szűkebb és tágabb környezetünk történetei Felfedezők, utazók – távoli tájak Utazás a jövőbe – sci fi 2008/177. szám Szinesztéziás kapcsolatok Akusztikus benyomások Hangok Dallamok Ritmusok Vizuális benyomások Színek Vonalak Formák Mozgások Tánc Színpadi mozgás Verbalitás Hangalak és jelentés Íráskép Kapcsolatok a tárgyi világgal Használati tárgyak tervezése, készítése Elméleti ismeretek Irodalomelméleti ismeretek Poétikai ismeretek Nyelvi ismeretek Zeneelméleti ismeretek Szolfézs Vizuális kommunikáció Képzőművészethez kapcsolható elméleti ismeretek pl. színelmélet, kompozíciós ismeretek stb. Ember és társadalom Célok A történelem a társadalom közös emlékezete. Tanításának célja a történelmi műveltség elsajátítása, amely a közös kommunikációs alapot, és ezáltal a kölcsönös megértés lehetőségét biztosítja a szűkebb és tágabb közösség (a lakóhelytől a nemzeten át az emberiségig) számára. Mindez nélkülözhetetlen a közösséghez tartozás tudatának, különösen a nemzeti és európai identitástudatnak az elmélyítéséhez. A történelmi folyamatok megértése alapozza meg a történelmi tudat kialakulását, vagyis annak konkrét belátását egyrészt, hogy a jelen – egyéni életünket is beleértve – nagymértékben a múlt eseményeinek eredménye, másrészt, hogy mai életünk hatást fog gyakorolni a jövő nemzedékek sorsára is. Ezért fontos, hogy a történelmi múlttal való találkozás és a történelemből fakadó tanulságok feldolgozása a tanulók számára személyes élmény legyen. A társadalom- és emberismeret betekintést nyújt az embert másokhoz és önmagához, a társadalomhoz és a természethez fűző szellemi kapcsolatok világába. Segít tudatosítani az ember sorsától elválaszthatatlan értékdilemmákat, megismertet az erkölcsi vitákban használatos érvelésmódokkal, fejleszti az önálló tájékozódáshoz, felelős döntéshez, a mások álláspontjának megértéséhez szükséges attitűdöket és képességeket. Hozzásegít, hogy tájékozódni tudjunk saját korunk társadalmi, gazdasági és politikai jelenségei között. Az ismeretek nyújtásán túl ez mindenekelőtt a társadalmi problémák iránti érzékenység növelését, valamint a konfliktusok elemzéséhez szükséges képességek fejlesztését igényli. A társadalmi tapasztalatok és ismeretek megszerzésében az 5–6. évfolyamon a játékoknak, a konkrét szituációknak, az életszerű helyzeteknek van kitüntetett szerepük. A történelem tanulása során kiemelkedő szerepet játszanak a történetek és a mindennapi élet története. Nagy hangsúlyt kap a közvetlen környezet, a lakóhely és Magyarország társadalmának és történelmének tanulmányozása. A fejlesztés kiemelt területei: a személyiség és az emberi jogok tiszteletére nevelés, a nemzeti identitás, a történelmi és állampolgári tudat erősítése, a szociális érzékenység, az életkornak megfelelő társadalmi problémák iránti nyitottság, a környezetért érzett felelősség, más kultúrák megismerése és elfogadása, a humánus, értékeket védő magatartás fejlesztése, a demokratikus intézményrendszer használatához szükséges ismeretek és képességek kialakítása. A tananyag feldolgozásának alapelvei A tananyag-felépítés gerincét a történelmi kronológia adja, de a kerettanterv nem törekszik arra, hogy az egyes témák egymáshoz hézagmentesen illeszkedve a történelmi múlt teljes lefedettségének illúzióját nyújtsák. A tananyag ilyen kiválasztása és elrendezése mögött mindenekelőtt a mélyebb megértés előmozdításának szándéka áll. A feldolgozás során akkor járunk el helyesen, ha a konkrét tanulócsoporthoz alkalmazkodó feldolgozási terv felöleli mindazokat a tudáselemeket, amelyek a téma megértéséhez szükségesek, és a pedagógus többféle tanulói tevékenység megszervezésével viszi közel a feldolgozandó témát a gyerekekhez. 2008/177. szám A kerettanterv csak akkor éri el célját, ha a feldolgozás során háttérbe szorul a tanári előadás, és a tanítási idő legalább 70%-át az alábbi tanulói tevékenységek kombinációi töltik ki. Szerepjáték. Idesorolunk minden olyan módszert, amely a szerepbe lépés elvével operál a szituációs játékoktól az átélési vagy helyszínépítő gyakorlatokon át ismert történelmi események „kosztümös” megjelenítéséig. A dramatikus gyakorlatok improvizációk, amelyek központi kérdése egyfelől a „Te mit tettél volna?”, másfelől a „Hogyan történhetett?” Elősegíti, hogy a történelemórán megszerzett tudás átélt, személyes tudás legyen. Csoportmunka. Idesorolunk minden olyan módszert, amelynek alkalmazásakor a tanulók 3–5 fős kiscsoportokban oldanak meg elsősorban problémaorientált, kreatív feladatokat. A csoportmunka azáltal segíti elő a megértést, hogy a tanulók egymás között, a saját szavaikkal, tanári kontrolltól mentesen beszélgetnek a tananyagról. Forráselemzés. A tanulók életkorát és felkészültségét figyelembe véve törekedjünk eredeti források feldolgozására elsősorban itt is a tanulók egyéni, páros és csoportmunkájára alapozva. Esetenként hasznos lehet egyszerűsített források alkalmazása is. Vizualitás. A képek elemzése, értelmezése, a képekkel való munka és természetesen a mozgókép felhasználása tartozik ide. Idesoroljuk továbbá a történelmi helyszíneken végzett munkát is (múzeum, történelmi séta). Kézművesség és rajz. A kézművesség két különböző értelemben segítheti elő a történelmi megértést. Egyfelől egészen közvetlenül a tananyag része kell, hogy legyen maga a technika: ha az agyagtáblákról vagy vályogról, ősi szövési technikákról, a papirusz készítéséről, régi ételekről stb. tanulunk, foglalkozzunk azzal is, hogy kell mindezt a gyakorlatban megvalósítani. Másfelől egy-egy jelenség megértését megkönnyíti, ha elkészítjük kicsinyített vagy éppen életnagyságú makettjét. A rajz elsősorban a képzelőerő megmozgatására alkalmas (hogy nézhetett ki valójában valami, amiről csak szövegünk van?), de pl. a térképen való tájékozódást igen megkönnyítheti a gyakori térképrajzolás. Projekt. Az egy-egy tanórán túlnyúló és végül valamiféle produktumot létrehozó közös munkákat soroljuk ide. A történelmi ismeretszerzés itt funkcionálissá válik: maga a megismerési folyamat tárja föl, hogy mi az ismeret haszna. Számítógép-használat. Törekedni kell a számítógép, elsősorban az internet bekapcsolására a történelemórák menetébe. Mindenekelőtt a kutatáson és felfedezésen alapuló tanítási stratégiák számára nélkülözhetetlen ma már az informatikai környezet. A számítógép rendkívül sokarcú médium. Egyrészt szemléltető eszköz, másrészt információforrás, harmadrészt a tanulói gondolatok megjelenítésének eszköze, végül negyedszer, de nem utolsó sorban kommunikációs eszköz, amely lehetővé teszi pl. azt is, hogy a tanulók távol élő kortársaikkal is tapasztalatokat cseréljenek a tananyaghoz kapcsolódóan. Felfedezés és kutatás. Egyfelől történeti, társadalomismereti problémák önálló megoldásáról, oknyomozásról, magyarázó elméletek kereséséről van szó (felfedezés), másfelől önálló megismerő tevékenységről, a könyvek, a könyvtár, az internet, a kortárs emlékezet, a múzeum stb. alkotó felhasználásáról (kutatás). A kerettanterv kétféle módon valósítja meg múltismeret és jelenismeret egységét. Egyrészt minden történelmi téma feldolgozása során tekintettel kell lenni a jelen horizontjára, azaz egyrészt a gyerekek tapasztalati világára, amelyből a megértés kiindul, másfelől arra a világra, amelynek értelmezését a történelmi tanulmányok előmozdíthatják. Másrészt a történelmi témák mellett fel kell dolgozni kifejezetten a jelenben való eligazodást segítő társadalom-, illetve emberismereti modulokat is. Az egyes témák arra is minden alkalommal lehetőséget kínálnak, hogy szembesítsük a felnőttek és gyerekek perspektíváját, és választ keressünk arra a kérdésre, hogy miért gondolkodnak másként a különböző – köztük a különböző életkorú – emberek. 2008/177. szám Az egyes modulok rövid leírása

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes